
JUNY  1986 


Presidència 

Quan  ja  falten  poques  dates  per  l'inici  de  la  nostra 
Festa  Major,  que  enguany  tindrà  Hoc  entre  el  26  i  el  30 
de  juny,  m 'agradaria  definir  el  que  volem  que  sigui  per  a 
tots  plegats  aquesta  festa. 

,# 

Fa  100  anys,  no  calia  fer  grans  coses  ja  que, 
donat  el  baix  nombre  d'habitants,  existia  una  major 
agrupació  de!  veïnatge  i  era,  per  tant,  molt  més  fàcil 
organitzar  festes.  Actualment,  amb  una  població  que  ja 

comença  a  ser  gran,  la  festa  forçosament  s'ha  de 
diversificar. 

E!  dia  que  vaig  convocar  totes  tes  entitats  del ^ 
Masnou,  e!  passat  21  de  març,  la  meva  intenció  fou  la 
de  transmetre  ta  idea  de  crear  una  Comissió  de  Festes 
oberta  i  lliure,  donant  entrada  a  tots  aquells  que  hi  vol¬ 
guessin  participar.  Amb  la  pluralitat  d'entitats  presents 
es  podia  assolir  l'objectiu  desitjat:  una  Comissió  de  Festa 
Major  participativa,  variada  en  les  seves  alternatives. 

E!  desig  d'obrir  cami,  reunint  un  grup  de  persones 
amb  ganes  i  esperit  de  dur  a  terme  una  Festa  Major  a 
gust  de  tothom,  dins  d'un  ambient  de  bona  entesa, 
malgrat  els  diferents  parers  en  temes  puntuals,  fou 
l'objectiu  de  l'Alcaldia  en  aquesta  convocatòria.  Algunes 
entitats  no  hi  foren  presents,  però  expressaren  la  seva 
intenció  de  donar  suport  a  aquesta  Comissió.  D'altres, 
en  e!  Uarg  camí  de  les  reunions,  varen  abandonar  la 
Comissió  per  discrepàncies,  potser  amb  el  tema  de 
l'envelat  que,  considero,  no  és  motiu  per  abandonar  la 
tasca  endegada  entre  tots.  S'han  d'acceptar  les  opinions 
dels  altres  i,  en  tot  cas,  la  nostra  Festa  Major  és 
quelcom  més  que  "envelat  sí,  envelat  no". 

Dins  la  Comissió  de  Festes,  s'han  creat  sub¬ 
comissions  per  ta!  de  dur  a  terme  els  diferents  aspectes 
de  la  Festa  Major  d'enguany,  i  són  nombroses  les  enti¬ 
tats  que  hi  participen.  Des  d'aquí  voldria  fer  públic  el 
meu  reconeixement  per  als  qui  formen  part  de  la  Comis¬ 
sió:  Agrupació  Sardanista,  Agrupació  Cultural  Heura, 
Gent  de!  Masnou,  Associació  de  ^eïns  d'Ocata,  Associa¬ 
ció  de  Veïns  Ramon  y  Cajal,  Centre  Excursionista 
Masnou,  C.  D.  Masnou,  Masnou  A.  Club,  Taller  d'Art 
Municipal  i  la  U.C.I.M.,  així  com  a  tots  aquells  que  hi 
col·laboraran:  Casino  de!  Masnou,  Escola  Sagrada  Famí¬ 
lia,  Escolàpies,  els  floristes  de  la  nostra  vi  la  i  tots  aquells 
que  de  forma  individual  o  col·lectiva  estan  treballant  per¬ 
què  tots  puguem  gaudir,  un  cop  més,  de  la  Festa  Major. 

E!  nostre  desig  és  que  tots  plegats  poguem  tenir 
el  màxim  nombre  d'alternatives  ja  que,  per  damunt  de 
tot,  la  Festa  Major  és  per  a  tothom  i,  per  tant,  ha  d'estar 
oberta  a  tots  els  gustos.  /  això  s'aconsegueix  amb  una 
Comissió  de  Festes  pluralista,  on  tots  els  estaments  de 
la  Vi  la  hi  siguin  representats.  Una  Comissió  que,  fins  a! 
darrer  moment,  restarà  oberta  a  tots  aquells  que  vulguin 
treballar-hi  /  aportar  les  seves  idees  i  els  seus  punts  de 

vista.  Com  més  gran  sigui  el  ventall  de  propostes,  més 
ens  acostarem  a  un  programa  d'actes  on  tothom  hi  trobi 
allò  que  més  li  agrada.  Perquè  la  Festa  Major  és  de  tots  i 
per  a  tots,  no  solament  d'uns  quants. 


El  meu  missatge  és  que,  de  nou,  tots  plegats,  gau¬ 
dim  de  la  nostra  Festa  Major  amb  harmonia,  deixant  de 
banda  aquells  detalls  que  no  acabin  de  ser  de!  nostre 
gust,  per  valorar  i  sobretot,  fruir  amb  el  que  més  ens  pla¬ 
gui.  Aquest,  si  més  no,  és  el  nostre  desig  i  el  de  tots 
aquells  que  estan  treballant  perquè  e/s  masnovins 
puguem  tenir  la  millor  de  les  Festes  Majors. 


Aquesta  propera  tardor  es  decidirà  definitiva 
per  ats  Jocs  Olímpics  del  1992.  I  el  desig  de 
aquesta  sigui  Barcelona  com  a  Cap  i  Casal  de  C|it^unya 
per  això  que  volem  donar,  un  cop  més,  suport 
tura  BARCELONA  92,  afegint  el  logotip  a  í'encàç^^iIàfnj^nV 
d'aquest  Butlletí  d'Informació  Municipal. 

EL  MASNOU 


INFORMACIÓ  DE  L'ALCALDIA 


En  el  darrer  mes  han  tingut  lloc  dues  reunions  de 
diversos  Ajuntaments  de  la  comarca  del  Maresme  en 
les  quals  hi  ha  participat  l'Alcalde  del  Masnou:  la  prime¬ 
ra  per  tractar  el  tema  de  l'ampliació  dels  cabals  d'aigua 
i  la  segona,  per  constituir  el  Consorci  de  la  Planta  de 
Tractament  de  Brossa  del  Maresme.  Fruit  de  la  primera 
de  les  trobades,  és  l'increment  de  1 9  m/s  pel  que  fa  als 
cabals  d'aigua  del  Masnou.  Aquest  augment  converteix 
la  nostra  Vila,  amb  99  m/s,  en  la  població  de  més  capa¬ 
citat  d'aigua,  en  valors  relatius,  de  la  comarca.  Pel  que 
fa  al  Consorci  de  la  Planta  de  Tractament  de  Brossa, 
s'acorda  que  l'Alcalde  del  Masnou,  Josep  Azuara,  en  fos 
nomenat  vice-president. 

Pel  que  fa  a  les  gestions  realitzades  per  l'Alcaldia 
davant  diferents  departaments  de  la  Generalitat,  s'han 
mantingut  contactes  amb  els  departaments  d'Ensenya¬ 
ment,  Arquitectura  i  Habitatge  i  amb  la  Junta  de  Sane- 
jement.  Tant  les  obres  de  Can  Malet  com  la  construcció 
dels  col·lectors  d'aigües  residuals  del  Masnou  estan  a 
punt  per  la  seva  contractació,  que  es  tirarà  endavant  un 
cop  s'hagin  aprovat  els  pressupostos  de  la  Generalitat 
per  a  1986.  També  dins  d'aquest  any  s'iniciaran  les 
obres  de  la  nova  escola  d'Ocata,  a  l'Av.  Kennedy,  i  ja  ha 
estat  encarregat  el  projecte  a  l'arquitecte  responsable 
de  l'obra. 

D'altres  gestions  a  destacar  són  les  realitzades 
davant  el  MOPU  per  tal  que  sigui  instal·lat  un  semàfor  a 
la  zona  d'Ocata.  En  la  darrera  reunió  mantinguda 
recentment  per  l'Alcalde  del  Masnou  amb  el  Sr.  Gonzalo 
Sanchis,  aquest  manifestà  que  aviat  serà  adjudicada 
la  seva  instal·lació,  concretament  a  la  cruïlla  de  la 


Carretera  Nll  i  la  carretera  de  Teià,  com  a  enclavament 
experimental  per  valorar  quina  és  la  ubicació  més 
adient. 

També  molt  aviat  s'iniciaran  les  tasques  de  rege¬ 
neració  de  les  platges  del  Masnou.  Els  treballs  seran 
realitzats  amb  uns  equips  de  dragat  especialment 
indicats,  de  la  capacitat  dels  quals  tan  sols  n'existeixen 
set  a  tot  Europa.  Al  Masnou,  s'injectarà  a  les  platges 

1.160.000  m3  de  sorra  nova,  en  una  extensió  de 
4.450  m. 

Passant  a  les  activitats  esportives,  El  Masnou  ha 
estat  acollit  com  a  seu  preparatòria  d'equips  olímpics, 
en  el  cas  que  els  Jocs  de  1992  siguin  concedits  a 
Barcelona. 

També  darrerament,  l'Alcalde  del  Masnou  ha  sig¬ 
nat  un  acord  amb  Promocions  Portuàries  i  Creu  Roja 
del  Mar,  segons  el  qual  es  disposarà  d'un  local  destinat 
a  la  Unitat  Militar  del  Servei  de  Mar  i  de  Terra  que  la 
Creu  Roja  té  al  Masnou.  La  signatura  d'aquest  acord 
representa  la  consolidació  d'aquesta  unitat  al  Masnou,  i 
que,  durant  molt  de  temps,  ha  permès  que  molts 
masnovins  complissin  el  Servei  Militar  a  la  seva 
Vila. 

Finalitzem  aquest  resum  de  les  activitats  dutes  a 
terme  en  el  darrer  mes  per  l'Alcaldia,  fent  esment  de  la 
reunió  mantinguda  pel  Sr.  Azuara  amb  el  Governador 
Civil  de  Barcelona  a  fi  de  plantejar,  un  cop  més,  les 
necessitats  del  Masnou  en  matèria  de  seguretat 
ciutadana. 


EDITA:  Ajuntament  del  Masnou 


NOTA  SOBRE  AMPLIACIÓ 

DEL  PORT 

Arrel  de  la  publicació  d'un  article  en  el  Butlletí  del  Club  Nàutic  el 
Masnou,  referent  a  la  possible  ampliació  del  Port  Esportiu,  l'Ajuntament 
creu  oportú  puntualitzar  el  següent: 


FOTOS:  Quirse 

/ 

IMPRIMEIX:  Llop,  arts  gràfiques 
Itàlia,  30  -  El  Masnou 


1.-  No  s'ha  presentat  en  aquest  Ajuntament  cap  projecte  d'ampliació  del 
Port  Esportiu. 


Dip  Legal  B-9961-1979 


2.-  Per  part  de  la  Direcció  General  de  Ports  i  Costes  de  la  Generalitat, 
s'està  redactant  el  Pla  Especial  d'Ordenació  de  la  Costa,  en  el  tram  que 
afecta  la  nostra  població. 


3.-  Si  bé  l'equip  de  govern,  en  principi,  no  s'oposa  a  una  possible  amplia¬ 
ció,  imposaria  les  següents  condicions: 

a)  Que  l'augment  de  superfície  de  l'aigua  abrigada  no  provoqui  un 
augment  de  la  contaminació  a  causa  de  la  menor  circulació  d'aigües 
interiors. 


LA  NATURA  ÉS 


b)  Que  l'ampliació  del  Port  no  provoqui  a  la  banda  de  Ponent  cap  inter¬ 
ferència  amb  la  Riera  d'Alella. 


PATRIMONI  COMUNAL 

SERVIM-IA 


c)  Que  la  possible  ampliació  respecti,  o  en  el  seu  cas  reposi,  la  zona 
destinada  actualment  a  varada  d'embarcacions. 

d)  Que  es  contempli  tota  la  normativa  del  Pla  General  del  Masnou,  en 
el  que  fa  referència  al  Pla  Especial  del  Front  Marítim,  i  els  seus 
objectius  paisatgístics  i  d'obertura  de  la  població  al  mar. 


EL  MASNOU 


Pàg.  3 


El  passat  dia  1 5  de 
Març,  vam  anar,  un  grup  molt 
nombrós  de  masnovins,  alumnes 
dels  cursos  de  català  i  amics,  a 
fer  una  visita  turística  a  la  Cate- 
c|ral,  Barri  Gòtic,  Museu  Marès, 
Generalitat,  Plaça  del  Rei,  Saló 
del  Tinell. . .!  Tants  llocs  i  tantes 
coses  vam  visitar,  mirar  i  ens 
‘  van  explicar,  que  encara  en  tinc 
el  cap  ple,  i  potser  em  fan  falta 
més  dies  per  pair-ho  del  tot. 

Ens  acompanyava  per  donar-nos  les  explicacions 
pertinents,  un  xicot  historiador,  que  va  fer  la  seva  tasca  admi¬ 
rablement.  Ens  va  orientar  perquè  la  nostra  atenció  anés  cap 
els  indrets  més  interessants,  ens  va  explicar  la  història  de 
llocs  i  monuments  que  hem  vist  centenars  de  vegades  i  ens 
han  passat  desapercebuts,  i  tot  era  explicat  amb  tant  amor 
envers  la  nostra  història  i  cultura  que  crec  que  a  tot  el  grup 
ens  hi  va  fer  participar. 

Totes  les  visites  foren  interessants.  Llàstima  del  temps 
que  ens  passava  tan  de  pressa  !,  ja  que  només  el  passeig  pel 


SERVEI 


MUNICIPAL 


DE  CATALÀ 


Ajuntament  del  Masnou 


UN  MOMENT  DE  LA  VISITA  AL  PALAU  DE  LA  GENERALITAT 


Barri  Gòtic,  escoltant  les  explicacions  que  donava,  ens  hauria 
pogut  omplir  tot  el  matí. 

La  Catedral.  .  .  Tantes  vegades  visitada  i  potser  fins 
aquest  cop  no  he  vist  i  no  he  gaudit  tan  bé  de  la  seva  bellesa  i 
de  la  seva  història.  El  Barri  Gòtic,  on  hi  ha  tants  racons  inèdits. 
El  Museu  Marès  on  s'hi  podrien  passar  hores  i  hores.  En  ta  pri¬ 
mera  planta  hi  ha  imatges  religioses  recuperades  d'esglésies 
derruïdes  per  l'acció  del  temps.  La  segona  planta,  amb  utensilis 
domèstics,  des  de  la  planxa  de  carbó  fins  a  tota  classe  de  pipes, 
capses  de  llumins,  documents  bancaris  de  segles  enrera,  amb 
unes  quantitats  que  ara  ens  fan  somriure,  però  que  eren  impor- 
tantíssimes,  ombrel·les,  ulleres,  baralles  de  cartes,  coberts, 
barrets,  etc.  etc.  En  la  planta  de  jocs,  nines,  soldats  de  plom, 
bicicletes,  teatres  en  miniatura.  .  .  En  fi,  tot  un  món  de  coses 
buscades,  guardades  i  exposades  amb  molta  cura  i  que  és  la 
feina  de  l'escultor  Frederic  Marès,  que  ha  demostrat  una  sensi¬ 
bilitat  extraordinària. 

La  visita  a  la  Generalitat  va  ésser  per  a  mi,  molt  emotiva. 
El  saló  de  Sant  Jordi  que  tanta  història  té  en  les  seves  parets, 
escenari  de  tants  actes  significatius  i  històrics  per  a  nosaltres, 
amb  la  seva  enorme  aranya  de  cristall,  que  vam  tenir  el  privilegi 
de  veure  encesa.  El  pati  dels  Tarongers,  oasi  de  tranquil·litat,  el 
Saló  Daurat  i  de  sessions,  la  sala  de  sessions  del  Govern  de  la 
Generalitat,  la  Capella  de  Sant  Jordi.  .  .  Tot  és  per  visitar-ho 
amb  més  calma. 


L'última  visita  ja  va  ésser  per  la  plaça  del  Rei,  on  l'Arcadi, 
així  es  deia  el  guia,  va  fer  viure,  amb  les  seves  explicacions,  una 
mica  de  la  història  d'aquelles  parets,  amb  el  Palau  Reial,  la  Casa 
Padellàs  portada  pedra  per  pedra  des  del  carrer  Mercaders  can¬ 
tonada  Via  Laietana,  a  la  PI.  del  Rei  reconstruïda  en  tots  els 
seus  detalls,  on  llueix  amb  tota  la  seva  bellesa,  el  pati  interior 
clàssic  com  gairebé  tots  els  palaus  del  Barri  gòtic. 

Una  entrada  ràpida  al  Saló  del  Tinelj,  impressionant,  una 
ullada  encara  més  ràpida  a  la  Cap.  de  Sta.  Àgata. . .  i  ja  ens  vam 
dir  adéu.  Tot  va  ésser  perfecte,  menys  el  temps  que  s'escolava 
massa  ràpidament.  Estic  segura  que  a  tot  el  grup  ens  va  quedar 
ganes  de  tornar-hi,  amb  més  temps,  amb  més  tranquil·litat. 

M.®  Àngels  Sàbat 

Alumna  de  nivell  D 

dels  cursQS  de  Català  per  a  adults 


El  passat  23  d'abril,  diada  de 
Sant  Jordi,  a  la  Casa  de  Cultura  del 
Masnou,  es  lliurà  el  premi  al  guanya¬ 
dor  del  concurs  organitzat  enguany 
pel  Servei  Municipal  de  Català. 

Entre  tots  els  encertants  del 
qüestionari  sobre  la  figura  de  Sant 
Jordi,  es  sortejà  un  Costumari  Català 
de  Joan  Amades.  La  guanyadora  fou 
la  nena  de  13  anys,  Meritxell  Salva¬ 
dor  i  Lladó.  La  fotografia  ens  mostra 
el  moment  en  què  la  mare  de  la 
guanyadora,  en  nom  seu,  recull  el 
premi  de  mans  de  l'Alcalde  del 
Masnou,  Josep  Azuara,  que  presidí 
lacte. 


m. 


L'ALCALDE,  SR.  JOSEP  AZUARA,  FENT  LLIURAMENT  DEL  PREMI 


Pàg.  4 


EL  MASNOU 


II  CONGRÉS  INTERNACIONAL  DE  LA  LLENGUA  CATALANA 


Existeix  un  corrent  per  a  tot  allò  que  té  un  interès 
cultural  que  està  immers  entre  els  masnovins  i  aflora 
quan  se  li  ofereix  la  possibilitat  de  manifestar-ho.  La  pro¬ 
va  ben  concluent  i  recent  n'és  l'afluència  d'aquestes  per¬ 
sones  als  diferents  actes  que  s'han  organitzat  en  motiu 
del  II  Congrés  Internacional  de  la  Llengua  Catalana. 

Així  doncs,  cal  felicitar  els  col·laboradors  que  han  fet 
possible  aquest  programa,  organitzat  per  l'Ajuntament  i 
també  a  tot  el  poble  que  ha  participat  d'una  o  altra  forma. 

Però  potser  caldrà  agrair  a  qui  fa  possible  aques¬ 
tes  situacions,  on  a  una  llengüa  li  calen  Congressos  per 
saber  quin  espai  ocupa  dins  de  la  societat.  I  diem  que 
caldrà  agrair-ho,  perquè  amb  traves,  inconvenients  i 
persecucions  sistemàtiques  a  que  sotmeten  la  llengua 
oficial  de  Catalunya,  fan  que  es  crein  reaccions  de  sentit 
contrari  i  és  ben  cert  que  sempre  estimem  més  allò  que 
estem  a  punt  de  perdre. 

Tal  com  diu  el  President  de  la  Generalitat,  ara  és 
el  moment  de  ser  forts  i  valents,  posant  en  pràctica  les 
conclusions  a  què  s'ha  arribat  a  través  de  les  diferents 
ponències. 

Traduint  aquest  Congrés  a  casa  nostra,  s'hauria  de 
remarcar  l'alt  interès  que  va  crear  entre  nosaltres  i  l'aten¬ 
ció  amb  que  es  va  seguir  la  conferència  celebrada  a  la 
Biblioteca  Municipal  Batista  i  Roca.  i  val  la  pena  recordar 
que  el  tema  era  bàsicament  dedicat  a  les  llengües  mino¬ 
ritàries  i  la  conferenciant  va  contrastar  el  català  amb  les 
altres  llengües  del  món  (minoritàries  o  no). 


Des  que  fou  inaugurada  el  23  d'abril  del  1983,  la  Biblio¬ 
teca  Municipal  Batista  i  Roca  ha  anat  ampliant  el  seu  fons 
bibliogràfic  fins  arribar  a  la  xifra  actual  de  9.200  llibres  catalo¬ 
gats  i,  molt  aviat,  seran  bastants  més. 

Amb  motiu  de  la  Diada  de  Sant  Jordi,  i  com  ja  és  tradi¬ 
cional,  nous  volums  s'han  afegit  als  actualment  existents  a  la 
nostra  biblioteca,  la  majoria  novetats  editorials  d'enguany. 

Aquesta  és  una  selecció  dels  nous  llibres  que  teniu  a  la 
vostra  disposició  des  de  la  Diada  de  Sant  Jordi: 


Mesa  presidencial  de  l'acte,  amb  la  presència  de  l'Alcalde,  Josep  Azuara,  el  Ponent 
de  Cultura  Joaquim  Pera,  la  conferenciant  Mrs.  Rita  J.  I.  Hamble  i  Aurora  Mateu, 

responsable  del  Servei  Municipal  de  Català. 


La  Sala  de  Lectura  de  la  Biblioteca  Municipal  durant  la  Conferència 


Però  de  totes  maneres,  a  l'obrir-se  el  debat- 
col.loqui,  va  ser  exactament  quan  es  va  demostrar  que, 
realment,  el  públic  no  hi  era  de  compromís  sinó  que, 
amb  la  seva  intel·ligent  participació,  el  va  fer  actiu  i 
dinàmic. 

Fem  que  no  calguin  més  congressos,  perquè  a 
una  llengua  normalitzada  no  li  fan  falta.  Hi  ha  d'altres 
mecanismes  que  ja  la  regulen  i,  per  altra  banda,  no  defa¬ 
llim  mai  en  la  lluita  i  defensa  de  la  nostra  llengua  davant 
qui  sigui,  encara  que  es  diguin  neo-salvadors  de  la  pàtria. 


BIBLIOTECA  MUNICIPAL 
BATISTA  I  ROCA 


INFANTIL  I  JOVENIL:  Contes  i  novel·les 

Chrístopher,  J.  -  La  Tnologia  de  los  Trípodes. 
Company,  M.  -  El  Millor  Reporiatge 
Dahl,  Roald  -  Charlie  i  la  fàbrrca  de  xocolata. 
Hartling,  P.  -  Em  Theo  se'n  va 
Lovecraft,  H.P.  -  A  les  muntanyes  de  la  follia 
Riba,  C.  -  Guilloí  Bandoler. 

Viatge  poètic  per  Catalunya 


SECCIÓ  D'ADULTS;  Novel  les 

Allende,  J.  —  De  amor  y  de  sombra 
Benguerel,  X.  -  La  dama  del  parc  i  la  meva  ombra 
Benítez,  J.  -  Caballo  de  Troya. 

Collins,  W.  -  La  dama  de  blanco 
Fatilkner,  W.  -  Les  palmeres  salvatges. 
Fernàndez  Cubas,  C.  -  El  ano  de  gracia 


Ferran  de  Pol,  U  -  La  ciuiai  i  el  tròpic. 
Graves,  R.  -  El  Conde  Belisario. 

James,  H.  -  Washington  Square 
Kundera,  M.  -  La  insoponable  levedad  del  ser. 
Lagerkvist,  P.  -  Barrabas. 

Moebius  -  Venecià  celeste. 

Pàmies,  T.  -  Massa  tard  per  a  Celia. 


Purdy,  J.  -  Habiiaciones  exiguas. 

Read,  P.P.  —  i  Viver, !:  La  tragèdia  de  los  Andes. 

Segui,  J.  LL.  -  Comèdia 
Sharpe,  T.  -  Wilt 
Suskind,  P.  -  El  perfume. 

Torrente  Ballester,  J.  A.  -  Don  Juan 
Vallejo  Négera,  J.  A.  -  Yo.  el  rey. 


BIBLIOTECA  MUNICIPAL 
BATISTA  I  ROCA 

Av.  Joan  XXIII,  13-15-17 


AVIS 

Es  comunica  que  s'ha  obert  ei  període  de  prerínscrípció  per  ais  cur¬ 
sos  d'Educació  Permanet  d'Aduits:  Alfabetització,  Certificat,  Graduat 
Escoiar,  etc. 


Telèfon  555  06  58 

o 

De  dilluns  a  divendres  de  5  a  9  de! 
vespre,  i  dissabtes  de  10  a  1.30 

de  la  tarda 


Per  a  més  informació  adreceu-vos  ai  Departament  de  Cultura  de 
r Ajuntament  qualsevol  dia  laborable  de  10  de!  matí  a  1  del  migdia, 
excepte  dissabtes. 

La  matrícula  definitiva  començarà  a  partir  del  dia  8  de  setembre 
fins  ai  6  d'octubre. 


EL  MASNOU 

Aquest  vell  mariner  que 
veureu  en  el  programa  de  la  Festa 
Major  d'enguany,  així  com  la  seva 
composició  i  disseny,  és  un  dels 
primes  treballs  que  surten  de  la 
Cooperativa  de  Joves  Artistes  que, 
des  de  fa  pocs  mesos,  funciona  a  la 
nostra  Vila.  Una  cooperativa  de  tre¬ 
ball  associat  que  s'ha  creat  amb  la 
subvenció  de  més  d'un  milió  de 
ptes.  de  la  Generalitat  a  través  de 
l'Ajuntament  del  Masnou. 

Montserrat  Bolano,  Lourdes 
Humet,  Angel  Lugo,  Gerard  Poch  i 
Xavier  Socias  són  els  cinc  membres 
d'aquesta  cooperativa  que  treballa 
en  el  disseny  gràfic,  la  il·lustració,  el 
còmic,  el  gravat  i  la  fotografia,  i  que 
està  instal·lada  al  C/.  Sant  Felip,  56. 


Davant  de  l'existència  d'ante¬ 
riors  experiències,  els  actuals 
membres  de  la  Cooperativa  de 
Joves  Artistes  varen  presentar,  al 
costat  d'altres  candidats,  un  projec¬ 
te  a  l'Ajuntament,  projecte  que  fou 
escollit  i  enviat  a  la  Generalitat.  La  concessió  de  la  sub¬ 
venció  ha  possibilitat  a  aquest  cinc  joves  masnovins 
realitzar  activitats  que,  fins  ara,  no  ho  havien  pogut  fer 
professionalment.  Aquest  punt  és  força  important  per 
en  Xavier:  "Molts  de  nosaltres  estàvem  a  l'atur  i,  d'altra 
banda,  la  falta  de  mitjans,  de  vegades  molt  cars,  no  ens 
permetia  fer  segons  què.  Després  de  l'experiència  del 
Grup  Melancòmic  i  d'organitzar  la  setmana  de  la  histo¬ 
rieta  al  Masnou,  ens  varem  començar  a  plantejar 
seriosament  la  formació  d'una  cooperativa  de  treball 
associat".  En  Gerard  destaca  la  importància  dels  mit¬ 
jans  que  han  pogut  assolir  amb  la  subvenció  sol·licitada 
per  l'Ajuntament  del  Masnou  a  la  Generalitat:  "Jo  sóc 
fotògraf,  i  sempre  havia  desitjat,  com  es  lògic,  poder 
comptar  amb  un  estudi.  Els  nous  mitjans  ens  han  obert 
noves  possibilitats  de  treball  que  sols,  difícilment 
hauríem  pogut  tenir.  Actualment  estic  preparant  un 
projecte  que  vull  oferir  als  diferents  Ajuntaments  per 
recuperar  tot  el  fons  fotogràfic  que,  de  segur,  hi  ha  a 
moltes  cases  particulars,  que  conserven  encara  les 
fotografies  de  fa  30,  40  o  més  anys". 


Un  altre  element  important  és  el  treballar  conjun¬ 
tament.  Per  la  Montserrat:  "el  fet  de  treballar  junts  ens 
ha  permès  una  interrelació  de  l'activitat  de  cadascun. 
Això  és  positiu  en  tant  que  la  nostra  oferta  és  molt 
completa  ja  que  abarca  aspectes  ben  diferents".  De  fet, 
en  aquests  moments  el  més  difícil  és  endegar  definiti¬ 
vament  la  cooperativa  "la  feina  ve  molt  a  poc  a  poc. 
Durant  els  primers  mesos  molts  de  nosaltres  hem  po¬ 
gut  acabar  la  nostra  formació  i  hem  anat  tenint  treballs 
esporàdics.  Ara,  esperem  que,  a  mesura  que  es  conegui 
l'existència  de  la  cooperativa,  anirem  tenint  més  encàr¬ 
recs.  De  moment,  enguany  l'Ajuntament  del  Masnou 
ens  ha  encomanat  la  confecció  del  programa  de  la 
Festa  Major". 

Pel  que  fa  a  les  possibilitats  de  la  Cooperativa  de 
Joves  Artistes  del  Masnou,  va  des  de  la  publicitat 
(anagrames,  logotips,  cartells,  catàlegs,  etc.)  les  il·lus¬ 
tracions  i  gravats  per  a  llibres,  fins  als  reportatges  grà¬ 
fics  o  treballs  de  tipus  artístic  com  el  dibuix  o  la  pintura. 
Un  ventall  molt  ampli  que  ofereix  la  Cooperativa  de 
Joves  Artistes  del  Masnou. 

Ja  hi  som  !.  Ja  tenim  Sant  Pere  a  prop  per  gaudir  d'una  ben  merescuda  i  lluïda 

Festa  Major.  I  com  que  enguany  s'enceta  sobre  rodes,  començarem  parlant 
dels  qui  els  agrada  estar  en  forma. 


PER  ALS  ESPORTISTES 


Els  dies  21  i  22,  al  C.  D.  Trèvol,  QUADRANGULAR  DE  HOKEI  SOBRE  PATINS 
amb  la  participació  dels  Maristes  de  Sant  Joan  de  Barcelona,  Sant  Josep  de 
Badalona,  Col.legi  Claret  de  Barcelona  i  C.D.  Trèvol  del  Masnou.  En  el  reparti¬ 
ment  de  trofeus  EXHIBICIÓ  DE  PATINATGE  ARTÍSTIC. 

I  arribem  al  dia  28,  on  hi  ha  esports  per  a  tots  els  gustos  i  edats. 

GIMNÀSTICA  RÍTMICA  al  Pavelló  d'Esports  Municipal,  CURSES  ATLÈTIQUES 
per  a  grans  i  petits,  CAMPIONAT  DE  PESCA  INFANTIL  al  Port  del  Masnou, 
CURSA  CICLISTA  PER  A  VETERANS  al  circuit  de  Maricel,  QUADRANGULAR 
FUTBOL-SALA  al  C.D.  Trèvol  entre  Autoramber,  Pitufos,  Cariocas  i  Casinet 
del  Masnou.  VELA:  regates  "Trofeu  Vila  del  Masnou"  al  C.  Nàutic  El  Masnou 
per  a  les  classes  Optimist,  Vaurien,  Europa,  "470",  Creuer,  Patí  a  Vela  i  Làsser. 
Tot  això  al  matí.  A  la  tarda  TRIANGULAR  DE  HANDBOL  al  Pavelló  d'Esports 
Municipal,  i  PARTIT  DE  FUTBOL  al  Camp  Municipal  d'Esports,  Copa  Generali¬ 
tat,  entre  C.D.  Masnou  i  C.D.  Granollers. 

Més  esport  el  29  de  juny,  diada  de  Sant  Pere.  CAMPIONAT  DE  PESCA 
SÈNIOR  davant  el  Càmping  Hispano,  torneig  de  partides  ràpides  d'ESCACS  a 
Casinet,  finals  de  FUTBOL-SALA  i  VELA  Trofeu  "Vila  del  Masnou". 

I  per  acabar  aquesta  ressenya  esportiva  del  programa  de  la  Festa  Major 
d'enguany,  un  esdeveniment  molt  especial:  des  del  dia  29  fins  al  2  de  juliol,  el 
Masnou  seà  seu  del  MUNDIALET  DE  BASQUETBOL  "PASSARELLE  86",  al  Pa¬ 
velló  d'Esports  Municipal,  amb  la  participació  dels  següents  equips:  SELECCIÓ 
D'USA,  SELECCIÓ  DE  MADRID,  SELECCIÓ  DE  LES  COMARQUES  DEL  TER  i 
SELECCIÓ  DE  LES  COMARQUES  DEL  MARESME-VALLÈS  i  les  finals  del  5.®  al 

8.®  llocs. 


I  ARA,  ELS  AIMAIMTS  DE  LA  BALLARUGA 


23  de  juny,  REVETLLA  DE  S.  JOAN  amb  l'orquestra  MONTECARLO.  El  dia  28, 
dos  per  falta  d'un:  ball  a  l'aire  lliure,  als  jardins  del  Col.  Rosa  Sensat  amb  l'OR- 
QUESTRA  DORADA  i,  a  l'envelat  l'ORQUESTRA  ATLÀNTIDA  I  ELS  SÍREX.  El  dia 
de  S.  Pere,  ball  a  la  PI.  dels  Països  Catalans  amb  l'ORQUESTRA  BOSSA  NOVA. 

Ah!  i  per  aquells  qui,  el  que  els  agrada  ballar  són  sardanes,  podran  fer-ho  els 
dies  23  i  28  a  les  set  de  la  tarda,  que  ja  no  fa  tanta  calor. 


?i: 


MÉS  PETITS  (I  ELS  GANÀPIES  QUE  ELS  ACOMPANYIN) 


El  dia  27  a  la  tarda,  TITELLES  a  la  PI.  d'Ocata  amb  el  Grup  FOC-FOLLET.  El  dia  28  al  matí,  JOCS  DE  CUCANYA  a  la  plat¬ 
ja  i  a  la  tarda,  TEATRE  INFANTIL  amb  el  Grup  U  DE  CUC.  El  dia  de  Sant  Pere,  CERCAVILES  des  de  2/4  d'1 1  del  matí 
fins  a  la  1  del  migdia  (Déu  n'hi  do  !)  i  a  la  tarda,  ESPECTACLE  D'ANIMACIÓ  a  la  PI.  d'Ocata  am  el  Grup  BOLIC- 
BULLANGA.  El  dia  30,  GRAN  XOCOLATADA  i  ESPECTACLE  INFANTIL  a  la  PI.  Marcel. lina  Monteys. 


EL  MASNOU 


FESTA  MAJOR  86 

TAMBÉ  N'HI  PER  ALS  MELÒMANS 

Com  que  no  tot  ha  de  ser  gresca,  el  dia  25  al  vespre,  CONCERT  pel  TALLER 
D'ÒPERA  AMADEUS.  Els  aimants  del  "Bel  Canto"  podran  gaudir  de  peces  de 
Mozart,  Puccini,  Pahella  i  Verdi.  El  dia  28  al  migdia,  CONCERT  DE  FESTA 

MAJOR  a  l'envelat  per  la  COBLA  ATLÀNTIDA:  Selecció  de  Sarsueles  i  música 

^  _ 

catalana,  I  el  dia  de  Sant  Pere,  n'hi  ha  per  a  tots  els  gustos:  MUSICA  BARRO¬ 
CA  a  la  Capella  del  Col·legi  la  Immaculada  i  ROCK  al  carrer  Terol.  Més  divers 
no  pot  ser !. 


AQUEST  ÉS  EL  TORIM  DELS  AGOSERATS  !. 


Als  qui  els  agradi  anar  pels  aires,  tenen  dues  magnífiques  ocasions  per  pujar  a 
dalt  d'un  globus:  el  dia  27  al  de  "La  Caixa"  i  el  dia  28  al  del  Diari  Avui  (agafeu- 
vos  fort  que  no  se  us  endugui  una  ventada). 

Absolutament  recomanable  per  als  aimants  de  les  emocions  fortes  i  la  gresca: 
el  dia  27,  a  dos  quarts  de  deu  de  la  nit,  CORREFOCS  amb  els  DIABLES  DEL 
MASNOU  per  diferents  carrers  de  la  Vila. 


ARA  VENEN  ELS  CREATIUS  I  ELS  IMAGINATIUS 


El  dia  27,  inauguració  de  l'exposició  d'obres  del  Taller  d'Art.  El  dia  28, 
CONCURS  DE  PINTURA  RÀPIDA  i  el  dia  30  al  matí:  III  RODADA  DE  VEHICLES 
SENSE  MOTOR  (a  veure  qui  se  l'empesca  més  grossa). 


LES  TRADICIONS 


El  dia  23,  recorregut  pels  carrers  de  la  Vila  de  la  FLAMA  DEL  CANIGÓ.  Tot  se¬ 
guit,  lectura  del  manifest  a  la  PI.  Marcel. lina  Monteys  i  encesa  de  la  FOGUERA 
DE  SANT  JOAN. 


ELS  ESPECTACLES 


L  MASNOU 


El  dia  de  Sant  Pere,  ESPECTACLE  DE  VARIETÉS  a  l'envelat  i  el  dia  30,  FI  DE 

X 

FESTA,  també  a  l'envelat,  amb  el  Grup  EL  TRICICLE  i  el  seu  espectacle  EXIT. 


Us  pensàveu  que  ja  havíem  acabat . .  .  ?,  doncs  no,  perquè,  a  més  a  més  de  tot 
això  hi  hauran  actuacions  d'Esbarts  i  Grups  Folklòrics  flamencs,  exposicions 
de  fotografia  i  segells,  exposició  amb  degustacions  gratuïtes  de  productes 
naturals  i  d'artesania,  un  concurs  de  paelles  d'arròs  i  ...  és  clar  que  sí,  un  dels  actes  més  esperats  de  la  FESTA 
MAJOR:  el  dia  27  a  2/4  d'1 1  de  la  nit  GRAN  CASTELL  DE  FOCS  D'ARTIFICI  A  LA  PLATJA  seguit  de  la  tradicional 
CANTADA  D'HAVANERES  amb  el  GRUP  MAR  ENDINS  (hi  haurà  SARDINADA  I  CREMAT). 


Paral·lelament  a  tots  aquests  actes,  el  dia  28,  l'Ateneu  del  Masnou  ha  organitzat  un  ball  de  nit  a  la  platja. 


La  sol·licitud  formulada  a  l'Ajuntament  el  passat  dia  1 5  de  maig  ha  estat  acceptada  i  s'ha  posat  a  disposició  dels  orga¬ 
nitzadors  els  permisos  corresponents  i,  tal  com  varen  demanar,  la  utilització  de  la  zona  de  l'emissari  i  la  presa  de  llum. 

Cal  dir,  però,  que  en  la  data  en  què  va  ser  sol·licitada  l'autorització  per  fer  el  ball  a  la  platja,  tant  els  mitjans  materials 
com  humans  de  l'Ajuntament  ja  havien  estat  distribuïts  als  diferents  actes  de  la  FESTA  MAJOR.  És  per  aquest  motiu 
que  esperem,  en  un  proper  any,  que  els  actes  organitzats  que  coincideixin  amb  aquesta  festa,  puguin  preveure's  amb 
més  temps  i  estar  integrats  dins  l'estructura  que  cada  any  vesteix  la  Comissió  de  Festes  que,  en  tot  moment,  ha  restat  i 
restarà  oberta  a  qualsevol  iniciativa.  I  res  més:  BONA  FESTA  MAJOR  !. 

EL  MASNOU 


En  el  marc  del  Casino  def 
Masnou,  el  passat  20  d'abril  tin¬ 
gué  lloc  el  tradicional  Aplec  de  la 
Sardana,  enguany  en  la  seva  XIV 
edició.  Tres  foren  les  cobles  que 
hi  participaren:  La  Principal  de 
Badalona,  La  Genisenca  i  la  Jove¬ 
nívola  de  Sabadell,  que  interpre¬ 
taren  26  sardanes,  1  3  al  matí  i 

1  3  més  a  la  tarda.  La  sardana  de 

■ 

conjunt  fou  la  dedicada  a  la 

nostra  Vila  "Per  tu  Masnou",  del 

mestre  Joaquim  Soms. 

* 

Així  doncs,  un  cop  més, 
els  aimants  del  món  sardanista, 
els  afeccionats  o  senzillament, 
tots  aquells  que  varen  voler  pas¬ 
sar  una  estona  agradable,  van 
gaudir  de  sardanes  des  de  les 
deu  del  matí  fins  gairebé  les  vuit 
del  vespre. 


DE  NOU,  LES  ANELLES  SARDANISTES  OMPLIREN  L'APLEC 

- — - — -  -  -  -  -...  - 

S.w.v.v.·íí, 


Els  Srs.  Azuara,  Alcalde  del  Masnou;  Cano,  Pres.  d'AARCA; 

Sr.  Fernàndez  i  Srta.  M.*  Carme  Garcia,  en  un 


Gil,  Pres.  de  la  Casa  d'Andalusia;  Mossèn  Nicolau 
moment  de  la  benedicció  de  la  Creu. 


i 


Els  dies,  2,  3  i  4  de 
maig,  la  Casa  d'Andalusia  al 
Masnou  celebrà  les  festes  de 

,  amb  tot 
que  s'ini¬ 
ciaren  amb  una  cercavila 

tambors  i 


"La  Cruz  de  Mayo 
un  seguit  d'actes 

de 

majorettes  i  tambors  i  la 
benedicció  de  la  Creu,  amb 
l'assistència  de 
Masnou,  Josep 


del 

el 


President  de 


l'Alcalde 
Azuara 
l'Agrupació 
Recreatiu- 


d'Associacions 
Culturals  Andaluses  (A.A.R- 
.C.A.),  Sr.  Gregorio  Cano. 


En  motiu  d'aquestes 
festes,  als  jardins  Lluís 
Companys,  actuaren  el  Grup 
Folklòric  Garcia  Lorca  i 
d'altres  artistes  de  la  música 
flamenca,  així  com  atrac¬ 
cions  per  a  la  mainada. 


PARTICIPAR  ÉS 
FER  POBLE. 

PARTICIPEM  ! 


FESTA  A  L'INSTITUT  MEDITERRÀNIA  DEL  MASNOU 

El  passat  dia  30  de  maig  l'Institut  del  Masnou  va  estrenar  nom  i  va 
celebrar-ho  amb  una  festa. 

El  recent  estrenat  nom  de  Mediterrània  ha  donat,  així  mateix,  peu  a 
l'organització  d'un  concurs  de  prosa  i  poesia  amb  el  tema:  "Mediterrània" 
í  la  creació  d'un  logotip  per  al  centre. 


Animeu-vos  a  participar-hi 

Esport  Català 


COMPLEX  ESPORTIU  MUNICIP 


Amb  l'arribada  dels  mesos  de  maig  i  juny,  finalit¬ 
zen  la  major  part  de  les  competicions  esportives  que  se 


celebren  en  el  Pavelló  d'esports,  i  també  els  cursets  de 
natació  a  la  piscina  coberta. 

Es  per  aquest  motiu,  i  amb  la  il.lusió  de  què 
l'afany  esportiu  de  la  població  no  decaigui  que  estem 
programant  diverses  activitats  de  cara  als  mesos  d'es¬ 
tiu,  amb  un  enfocament  un  tant  diferent  a  les  activitats 
desenvolupades  durant  el  període  coincident  amb  el 
curs  escolar. 

Així  creiem  que  dins  d'aquesta  etapa  s'ha  de 
fomentar  en  una  major  mesura  l'esport  d'esbarjo  i 
combinar-lo  amb  un  ensenyament  més  intensiu  de 
certs  esports  que  poden  ser  practicats  de  forma  indivi¬ 
dual  en  aquest  període  de  l'any,  com  és  el  cas  de  la 
natació. 


PAVELLÓ 

III  TORNEIG  PAVELLÓ  D'ESPORTS  de  fútbol-sala,  a 
partir  de  les  8  del  vespre. 

PISCINA 

Per  la  seva  gran  acceptació,  els  cursets  per  a  adults  es 
realitzaran  en  els  mateixos  horaris  que  regien  fins  ara. 

Cursets  intensius  de  guarderia,  ja  sigui  a  través 
de  les  pròpies  guarderies  o  de  forma  individual. 
Aquests  cursets  estan  adreçats  als  més  menuts,  que 
amb  molt  poc  temps  de  vida  ...  ja  poden  aprendre  a 
nedar. 

Realització  de  cursets  per  a  nens  i  nenes,  també 
amb  els  mateixos  horaris  d'altres  estius. 


Així  doncs,  les  activitats  que  durant  aquest  estiu 
1  986  es  desenvoluparan  al  Complex  Esportiu  Municipal 
seran  les  següents. 


En  cas  de  dubte,  per  a  qualsevol  aclariment, 
podeu  adreçar-vos  al  COMPLEX  ESPORTIU  MUNICIPAL 
o  bé  trucar  al  telèfon  555  61  03. 

HISENDA 

I 


CONTRIBUCIÓ  TERRITORIAL  URBANA 

I  LLICÈNCIA  FISCAL  1986 


Per  disposició  legal,  enguany,  l'Ajuntament  del 
Masnou  ha  pogut  assumir  la  recaptació  de  la  Contribu¬ 
ció  Territorial  Urbana  i  la  Llicència  Fiscal. 

Fins  ara,  aquesta  funció  era  competència  de  la 
Zona  de  Recaptació  d'Hisenda  Estatal  i,  com  és  obvi, 
des  del  punt  de  vista  de  l'ingrés,  només  canvia  el  seu 
canal  conductor. 

La  preocupació  de  l'Ajuntament  ya  més  enllà  del 
pur  aspecte  recaptatori,  i  pot  concretar-se,  d'una  forma 
global,  en  el  desig  d'una  millor  atenció  al  contribuent 
que  ha  de  complir  amb  aquest  deure  fiscal. 

r 

Es  per  això  que,  a  partir  d'aquest  exercici  del 
1  986,  aquest  Ajuntament  ha  reestructurat  els  seus  ser¬ 
veis  de  recaptació  i  de  gestió  amb  la  finalitat  de  facilitar 
l'acompliment  del  deure  tributari.  Així,  s'ha  obert  una 
Oficina  de  Recaptació  permanent  que  funciona  cada  dia 


al  matí  i  a  la  tarda  a  fi  d'evitar  "cues"  del  tot  inneces¬ 
sàries. 

Per  altra  banda,  el  Servei  permanent,  comparat 
amb  el  curt  espai  de  temps  en  què  la  Zona  Recaptatòria 
es  desplaçava  al  Masnou  per  tal  de  realitzar  els  cobra¬ 
ments,  evitarà  els  desplaçaments  d'aquells  que,  per 
oblit  o  d'altres  motius  no  podien  realitzar  el  pagament 
en  aquell  breu  període  de  temps. 

Així  mateix,  la  gestió  de  les  incidències  de 
l'esmentat  tribut,  podran  realitzar-se  a  les  oficines 
municipals,  i  s'evitaran  també  molèsties  i  desplaça¬ 
ments  innecessaris. 

En  conjunt  doncs,  creiem  que  l'adopció  de  la  me¬ 
sura  acordada  facilita  i  millora  el  servei  al  contribuent  i 
apropa  l'Administració  i  l'administrat,  constant  objectiu 
d'aquesta  Corporació. 


OBRE  LA  PORTA 
A  UNA  CASA  MILLOR 


Si  vòls  realitzar  obres  per  millorar  la  teva  casa... 

INFORMA’T  AL  TEU  AJUNTAMENT 

PROGRAMA  DE  VACUNACIÓ  CONTINUADA 

DE  L'AJUNTAMENT  DEL  MASNOU 


Què  són  les  vacunes  ?.  Vacunes  són  preparats  consti¬ 
tuïts  per  agents  patògens  específics  o  per  productes  d  ells  de¬ 
rivats  (toxines)  que,  en  ser  introduïdes  a  Torganisme,  actuen 
com  antígens  i  provoquen  en  ell  una  resposta  defensiva. 
Aquestes  defenses  o  anticossos  que  es  lliberen,  són  els  que 
ens  protegiran  davant  el  contagi  de  Tagent  patògen  virulent. 

La  protecció  que  confereixen  les  vacunes  s'estableix 
alguns  mesos  després  de  la  seva  administració. 

Les  vacunes  per  agents  patògens  vius  i  atenuats 
comprenen  les  formes  antivirals  com  les  de  la  paràlisi  infantil, 
varola,  ràbia  i  algunes  bacterianes  com  l'antituberculosa. 

Les  vacunes  de  germens  morts  són  fonamentalment 
bacterianes,  com  les  de  catarro,  tifus  o  còlera. 

Finalment  n'hi  ha  que  empren  substàncies  transforma¬ 
des  procedents  dels  agents  patògens  o  toxoides,  com  és  el 
cas  de  la  vacuna  antidiftèrica  i  l'antitetànica. 

Dit  això,  és  senzill  d'entendre  que  les  vacunes  són  la 
manera  més  senzilla  i  eficaç  de  prevenir  la  majoria  de  malalties 
infeccioses. 

L'èxit  de  la  vacunació  s'assolirà  quan  més  del  75  %  de 
la  població  es  trobi  immunitzada,  és  a  dir,  quan  es  pugui  parlar 
d'erradicació  de  la  malaltia. 

Encara  que  aquesta  sigui  una  fita  molt  difícil  per  la 
població  en  general,  pot  ser  una  realitat  a  curt  termini  en  loca¬ 
litats  com  la  nostra. 

Des  de  fa  tres  anys  el  centre  de  vacunacions  que  desen¬ 
volupa  el  programa  de  vacunació  continuada  amb  el  suport  de 
l'Ajuntament  i  la  Generalitat,  i  que  es  troba  en  el  lloc  de  socors 
municipal,  ha  vist  incrementar  dia  a  dia  el  nombre  de  pacients, 
passant  de  xifres  de  deu  a  quinze  vacunacions  mensuals  al 
principi,  a  xifres  de  cinquanta  i  seixanta  infants  vacunats 
segons  l'època  de  l'any. 

Això  ens  indica  que  la  sensibilització  envers  les  vacunes 
en  el  nostre  poble  és  considerable  i  que  en  un  futur  no  gaire 
llunyà  tindrem  resultats  veritablement  positius. 

No  obstant,  encara  trobem  dificultats  en  la  valoració  de 
l'estat  vacunal  de  la  població  infantil  escolaritzada  perquè, 
freqüentment,  o  les  dades,  dels  carnets  de  vacunació  són 
incorrectes  o  falta  el  carnet  de  salut  infantil. 

Voldríem  demanar  que,  pares  educadors  i  personal  sani¬ 
tari  prengués  consciència  de  la  importància  del  tema  per  tal  de 
facilitar  la  tasca  d'una  bona  prevenció  de  la  malaltia. 


Horari  del  Centre 
Permanent  de  Vacunacions 
Lloc  de  Socors  Municipal 


CALENDARI  DE  VACUNACIONS 


De  dilluns  a  divendres  de 
1 2  a  1  del  migdia  i 
de  2/4  de  6  a  2/4  de  7  de 

la  tarda 

Amb  la  vinguda  de  l'estiu  i  l'augment  de  les  temperatu¬ 
res,  cal  tenir  molta  cura  amb  determinats  aliments  que  ne¬ 
cessiten,  en  aquesta  època  de  l'any,  una  especial  atenció 
en  la  seva  conservació.  Aquest  és  el  cas  de  les  mantegues  i 
les  margarines. 

La  mantega  s'ha  de  presentar  obligatòriament  envasa¬ 
da  i  no  està  permès  vendre  fraccionadament  el  contingut 
dels  envasos.  Per  no  conservar-se  indefinidament,  cal  com¬ 
prar-la  en  establiments  que  la  tinguin  al  refrigerador.  La 
consistència  de  la  mantega  ha  de  ser  sòlida  i  uniforme,  a  la 
temperatura  de  10a  1 2°  C.  L'olor  i  el  gust  han  d'ésser  els 
característics,  sense  que  es  noti  rància  i  cap  altre  gust  p 
olor  anormals. 

La  mantega  és  un  producte  pasteuritzat,  en  contenir 
aigua,  es  conserva  més  difícilment  que  altres  greixos  o  olis 
que  no  en  contenen.  Aquest  aliment  pot  veure's  afectat  fà¬ 
cilment  per  l'acció  del  llum  i  la  calor.  Cal  doncs  no  acumu¬ 
lar-ne  per  molt  de  temps,  a  fi  de  consumir-la  el  més  fresca 
possible,  i  conservar-la  al  frigorífic  a  temperatures  baixes 
(entre  0°  i  2“  C.). 

Totes  aquestes  mesures  de  conservació  poden  fer-se 
extensives  a  les  margarines  que,  com  la  mantega,  també 
contenen  aigua  i,  per  tant,  susceptibles  de  ser  alterades  per 
microorganismes. 

Cal  tenir  en  compte  que,  la  margarina,  com  tots  els  ali¬ 
ments  de  naturalesa  grassa,  té  una  gran  capacitat  d'absor¬ 
ció  d'olors  estranyes.  No  s'ha  de  guardar  prop  de  productes 
que  desprenguin  olor  intensa. 


Com  a  complement  de  les  anàlisis  sobre  la  potabilitat  i 
cloració  de  les  aigües  que  són  subministrades  al  Masnou,  i 
que  la  Delegació  de  Sanitat  realitza  en  col·laboració  amb  la 
Farmacèutica  Titular,  creiem  important  informar  sobre  les 
mesures  que  cal  prendre  a  aquells  habitatges  que  disposen 
de  dipòsits  d'aigua  potable,  a  fi  que  reuneixin  una  sèrie  de 
condicions  òptimes  per  garantir  que  l'aigua  que  consumim 
estigui  en  perfectes  condicions,  tal  i  com  surt  de  les  xarxes 
on  s'efectuen  les  anàlisis  esmentades. 

Aquests  dipòsits  han  d'estar  proveïts  d'una  tapa  que 
ajusti  perfectament.  Tanmateix,  s'ha  de  netejar  periòdica¬ 
ment  (com  a  mínim  un  cop  l'any).  Les  mesures  que  s'adop¬ 
tin  d'aïllament  i  neteja  garantitzaran  la  qualitat  mlcrobiolò- 
gica  suficient  de  l'aigua. 

El  mètode  de  neteja  a  seguir  ha  de  ser: 

-  Tirar  un  litre  de  lleixiu  comú  (concentració  de  30-50 
gr.  de  clor  actiu  per  litre). 

-  Obrir  totes  les  aixetes  de  l'habitatge  fins  que  el  dipò¬ 
sit  quedi  completament  buit. 

-  Fregar  les  parets  del  dipòsit  i  el  fons  amb  lleixiu. 

-  Omplir  altra  vegada  i  buidar-lo  fins  que  desaparegui 
el  gust  de  lleixiu. 

Esperem  la  col·laboració  de  tothom,  especialment  a 
l'entrada  de  l'estiu,  en  l'aplicació  d'aquestes  mesures  desti¬ 
nades  al  consum  humà  i  que  permetran  que  les  aigües  po¬ 
tables  del  Masnou  estiguin  en  perfectes  condicions.  No  és 
suficient  la  verificació  i  el  control  de  la  xarxa  de  distribució, 
si  els  dipòsits  no  reuneixen  les  condicions  higièniques  ade¬ 
quades.  Cadascun  de  nosaltres  ha  de  ser  el  primer  en  tenir 
cura  de  la  conservació  adequada  dels  dipòsits  que  emma¬ 
gatzemen  l'aigua  potable  a  la  nostra  Vila. 


Platja  Neta  ?.  Sí  Gràcies  ! 


Com  cada  estiu,  ja  ha  començat 
a  funcionar  ia  màquina  per  nete¬ 
jar  !a  sorra  de  les  platges  del 
Masnou  i  s‘ha  procedit  a  la 
instal·lació  de  bidons  perquè  tot¬ 
hom  pugui  llençar-hi  les  deixa¬ 
lles. 

De  totes  maneres,  que  ambdues 
mesures  municipals  siguin  un 
èxit  depèn  de  tots  nosaltres. 

Platja  Neta  ?.  Sí  Gràcies!  però 
amb  la  col·laboració  de  tots  /. 

AJUNTAMENT  EIM  PLE 

SESSIÓ  DE  DATA  4-4-86 

-  APROVAR  els  següents  estudis  de  detall: 
C/.  Amadeo  L  sector  “Els  Horts"  del  Bell  Resguard  i 
inicialment  el  sector  "La  Riera"  d'aquesta  mateixa 
urbanització. 

-ADJUDICAR  les  obres 'd'urbanització  de  la  Plaça 
Ramon  i  Cajal  a  l'empresa  TRACSA  pel  preu  de 
33.700.000  ptes. 

-  APROVAR  inicialment  el  Pla  Especial  de  Desenvo¬ 
lupament  i  Determinació  d'ús  dels  terrenys  de  l'antic 
escorxador  destinats  a  la  ubicació  del  Mercat 
Municipal  i  d'altres  equipaments  públics. 

SESSIÓ  DE  DATA  20-5-86 

-  DEMANAR  una  subvenció  de  3.632.559  ptes.  al 
Departament  de  Cultura  de  la  Generalitat  per  tal  de 
finançar  les  obres  d'adequació  i  insonorització  del 
local  de  l'antiga  Biblioteca. 

-  DESIGNAR  el  Tinent  d'Alcalde,  Sr.  Marià  Aran  i 
Gonzàlez,  com  a  representant  municipal  dels 
Consells  Escolars  del  Masnou,  i  com  a  suplent,  la 
Regidora  Sra.  Núria  Toran  i  Fuentes. 


COMISSIÓ  DE  GOVERN 


SESSIÓ  OE  DATA  8-4-86 

-  SOL·LICITAR  a  la  Direcció  General  de  Política 
Lingüística  de  la  Generalitat  una  subvenció  per  dur  a 
terme  el  curs  de  Català  per  a  castellano-parlants 
nivell  Al . 

-SOL·LICITAR  al  Cap  de  Serveis  Territorials 
d'Ensenyament  que  nomeni  mestres  per  dur  a  terme 
les  classes  d'educació  permanent  per  a  adults  al 
Masnou,  on  quedaran  inclosos  Alella  i  Teià. 


SESSIÓ  DE  DATA  14-4-86 

-  APROVAR  ajuts  socials  per  a  tractament  psicope- 
dagògic  per  un  import  total  de  357.500  ptes. 

-  APROVAR  una  subvenció  de  40.000  ptes.  a  la  Casa 
d'Andalusia  per  al  finançament  de  les  Festes  de  la 
"Cruz  de  Mayo". 

-  APROVAR  una  subvenció  de  400.000  ptes.  a 
l'Agrupació  Sardanista  del  Masnou  per  finançar  el 
XIV  Aplec  de  la  Sardana. 

SESSIÓ  DE  DATA  22-4-86 

-APROVAR  el  projecte  del  Servei  Municipal  de 
Català  i  sol.licitar  al  Departament  de  Cultura  de  la 
Generalitat  el  50%  del  seu  finançament,  per  un 
import  de  1 .1  62.004  ptes. 

SESSIÓ  DE  DATA  29-4-86 

-  ENCARREGAR  a  l'arquitecte  Tomas  Homs  la  redac¬ 
ció  gràfica  dels  Estudis  de  detall  de  les  illes  de  la 
zona  1 0  del  Casc  Antic. 

-  APROVAR  una  subvenció  per  a  l'Institut  de  Batxille¬ 
rat  Mediterrània  per  un  import  de  40.000  ptes.  per 
tal  de  finançar  la  festa-bateig  del  centre. 

SESSIÓ  DE  DATA  13-5-86 

-  APROVAR  l'expedient  per  a  la  realització  de  les 
obres  d'acabament  dels  vestidors  i  complementàries 
del  Camp  de  Fútbol  de  l'Av.  Kennedy. 

SESSIÓ  DE  DATA  27-5-86 

-  APROVAR  una  subvenció  de  25.000  ptes.  per  a 
l'Associació  de  Bandes  i  Majorettes  del  Masnou- 
Ocata  per  a  la  celebració  del  campionat  de  bandes. 

NOTA:  Efs  acords  que  es  reflecteixen  en  aquest  apartat,  no 
són  tots  els  que  pren  fa  Comissió  de  Govern  i  el  Plenari  Municipal. 
No  hi  consten  aquells  que  només  afecten  a  persones  i  situacions 
d'àmbit  molt  restringit.  Les  actes  en  el  seu  redactat  total  i  definitiu, 

poden  ésser  consultades  per  qualsevol  ciutadà,  a  las  oficines  de 
l'Ajuntament. 


À 


L'Ajuntament  del  Masnou  organitzarà  dins 
els  propers  mesos  de  setembre  i  octubre  el 
VI  CURSET  DE  MANIPULADORS  D'ALIMENTS 

Tots  els  que  desitgin  participar-hi,  poden 
adreçar-se  a  l'Ajuntament  de  dilluns  a  diven¬ 
dres  de  10  a  1  del  migdia  o  bé  trucar  al  telèfon 
555  06  00. 

D'altra  banda,  i  també  en  el  decurs  dels 
mesos  de  setembre  i  octubre  d'enguany, 
riNEM  organitzarà  al  Masnou  cursets  adreçats 
als  MONITORS  D'ESPLAI. 

Aquells  que  desitgin  participar-hi,  poden 
adreçar-se  a  l'Ajuntament  del  Masnou  o  bé  a 

riNEM  de  Badalona,  C/  Lajetania,  22 

Tel.  389  40  08. 


À 


La  Direcció  General  de  Correus  i  Telègrafs 


implantat,  des 


primers 


juny 


d'enguany,  la  segona  i  darrera  fase  del  nou 
CODI  POSTAL,  en  la  qual  inclou,  entre  d'altres, 
la  Vila  del  Masnou. 


El  número  del  codi  que  li  ha  estat  assignat 


és  el: 


08320 

que  s'haurà  de  fer  constar  en  qualsevol  tipus 
de  tramesa  feta  a  través  de  correus,  sigui 
correspondència  o  d'altra  mena. 

AVISOS 


CONTRIBUCIÓ  TERRITORIAL  URBANA 

4 

P 

Havent  assumit  aquest  Ajuntament ,  el  cobrament  per  primera  vegada,  en  el  present 
exercici  de  1 986  de  la  CONTRIBUCIÓ  TERRITORIAL  URBANA,  i  entenent  que  tal  canvi  po¬ 
dria  variar  la  línia  tradicional  en  els  pagaments  a  realitzar  pels  contribuents,  és  per  això  que 
es  fa  de  públic  coneixement  que  el  període  voluntari  de  cobrança  legalment  establert  acaba 
el  15  de  Juliol  de  1986. 

L'ingrés  es  pot  efectuar  a  les  oficines  Municipals,  cada  dia  de  dilluns  a  divendres 
amb  el  següent  horari: 

De  9  a  1  (matO  -  De  4  a  7  (tarda) 

Si  bé  i  en  atenció  a  l'esmentat  canvi,  el  període  voluntari  podrà  ésser  prorrogat,  del 
qual  se'n  donarà  comunicació. 

I 

Al  mateix  temps  i  a  fi  d'atendre'ls  amb  la  màxima  rapidesa,  es  recomana  que  no  es¬ 
perin  els  darrers  dies,  ja  que  l'afluència  de  contribuents  impossibilita  l'agilitat  desitjada. 


RELACIÓ  DE  COL·LEGIS  ELECTORALS  PER  A  LES  ELECCIONS  DEL  22  DE  JUNY  1986 

Districte  1 .«  Secció  1  .*  Taula  A  i  B:  Col.  Electoral  INSTITUT  MEDITERRÀNIA 

Rosa  Sensat  s/n. 

■ 

Districte  l.·'  Secció  2.‘  Taula  A  i  B:  Col.  Electoral  ESPLAI  '  CAN  MANDRI  ' 

Els  Ametllers  s/n. 

Districte  1."  Secció  3.*  Taula  Onica:  Col,  Electoral  LOCAL  CORREUS 

Monturiol,  3 


Districte  1."  Secció  4.*  Taula  A  i  B:  Col.  Electora)  COL.LEGI  MIXT  OCATÀ 

Roman  Fabra,  3-5 

Districte  2.-  Secció  1  .■  Taula  A  i  B:  Col.  Electorat  JUDO  ASPA 

Jaume  I,  7 

Districte  2.”  Secció  2.*  Taula  A  i  B:  Col.  Electoral  LOCAL  MAGATZEM 

A,  Kennedy  cantonada  C/.  Manila. 


NOTA:  Els  electors  que  fins  ara  votaven  al  "Local  Aula  d'Adults"  del  carrer  M.  Cinto  Verdaguer,  53,  a  partir  d'aquestes  properes  eleccions  hauran 

de  votar  a  l’INSTITUT  MEDITERRÀNIA  DEL  MASNOU,  ubicat  al  carrer  de  Rosa  Sensat,  s/n.  {al  costat  del  Bell  Resguard). 


